สโมสรฟุตบอลอยุธยา ยูไนเต็ด

สโมสรฟุตบอลอยุธยา ยูไนเต็ด หรือเดิมคือ สโมสรฟุตบอลเทศบาลเมืองเสนา เป็น สโมสรฟุตบอล ในประเทศไทย ตั้งอยู่ที่ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา  ปัจจุบันลงแข่งขันในระดับ ไทยลีก 2 โดยใช้ สนามกีฬาจังหวัดพระนครศรีอยุธยา เป็นสนามเหย้า

ประวัติ

ยุคสโมสรฟุตบอลเทศบาลเมืองเสนา
สโมสรฟุตบอลเทศบาลเมืองเสนา ก่อตั้งขึ้นในปี พ.ศ. 2550 โดยเทศบาลเมืองเสนาเพื่อเป็นสโมสรฟุตบอลระดับท้องถิ่นของอำเภอเสนา จังหวัดพระนครศรีอยุธยา และส่งทีมเข้าร่วมการแข่งขันฟุตบอลระดับสมัครเล่นที่จัดขึ้นโดยสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ค.

ฟุตบอลถ้วยพระราชทาน ค
สโมสรเริ่มส่งทีมเข้าร่วมการแข่งขันในฟุตบอลถ้วยพระราชทาน ค 2550/51 และเข้าถึงรอบ 16 ทีมสุดท้ายก่อนจะแพ้ให้กับ โรงเรียนอัสสัมชัญ ศรีราชา  3–2  ต่อมาในฟุตบอลถ้วยพระราชทาน ค 2551/52 สโมสรผ่านเข้าถึงรอบ 16 ทีมสุดท้ายอีกเช่นเคย และแพ้ให้กับ สโมสรฟุตบอลเทศบาลเมืองหัวหิน 0–1 ตกรอบไปในที่สุด

การแข่งขันฟุตบอลถ้วยพระราชทาน ค. ประจำปี 2556 สโมสรฟุตบอลเทศบาลเมืองเสนา สามารถผ่านเข้าไปถึงรอบรองชนะเลิศได้สำเร็จ โดยต้องพบกับ สโมสรฟุตบอลโรงเรียนกีฬาเทศบาลนครนครราชสีมา  ซึ่งถึงแม้ว่าเทศบาลเมืองเสนาจะเป็นฝ่ายแพ้ไป 4–2 แต่ก็เพียงพอที่จะได้สิทธิเลื่อนชั้นขึ้นไปเล่นในถ้วย ข. ในปีถัดไป

ฟุตบอลถ้วยพระราชทาน ข
ปี พ.ศ. 2557 เทศบาลเมืองเสนา ลงแข่งขันในรายการฟุตบอลชิงถ้วยพระราชทานประเภท ข. เป็นปีแรก และสามารถผ่านเข้าไปถึงรอบ 16 ทีมสุดท้ายก่อนจะแพ้ให้กับ สถาบันการพลศึกษา วิทยาเขตกรุงเทพ 2–1 ตกรอบไปในที่สุด

ต่อมาในการแข่งขันฟุตบอลถ้วยพระราชทาน ข. ประจำปี 2558 สโมสรฟุตบอลเทศบาลเมืองเสนา สามารถผ่านเข้าถึงรอบรองชนะเลิศไปพบกับสถาบันการพลศึกษา วิทยาเขตสมุทรสาคร โดยผู้ชนะจะเข้าสู่รอบชิงชนะเลิศและได้สิทธิเลื่อนชั้นสู่ลีกภูมิภาค ดิวิชัน 2

ในการแข่งขันรอบรองชนะเลิศ สโมสรเป็นฝ่ายแพ้ต่อสถาบันการพลศึกษา วิทยาเขตสมุทรสาคร ไป 2–0 แต่ยังได้รับสิทธิเลื่อนชั้นขึ้นไปเล่นในลีกภูมิภาค ดิวิชัน 2 เนื่องจากการแข่งขันในรอบรองชนะเลิศอีกคู่ระหว่าง โรงเรียนจ่าอากาศ และสมาคมศิษย์เก่าโรงเรียนปากช่อง ถูกคณะกรรมการจัดการแข่งขันปรับตกรอบทั้งสองทีม เนื่องจากใช้ผู้เล่นผิดคุณสมบัติลงแข่งขัน ทำให้สถาบันการพลศึกษา วิทยาเขตสมุทรสาครคว้าแชมป์ไปโดยไม่ต้องแข่งนัดชิงชนะเลิศ และสโมสรฟุตบอลเทศบาลเมืองเสนา ที่แพ้ในรอบรองชนะเลิศ ได้สิทธิเลื่อนชั้นอีกหนึ่งทีม

ยุคสโมสรฟุตบอลอยุธยา ยูไนเต็ด

ลีกภูมิภาค ดิวิชั่น 2 
หลังจากสโมสรฟุตบอลเทศบาลเมืองเสนา ได้เลื่อนชั้นขึ้นมาแข่งขันในลีกภูมิภาค ดิวิชัน 2 ได้จดทะเบียนเป็นนิติบุคคลในรูปแบบบริษัทจำกัด เพื่อดำเนินกิจการทางฟุตบอลภายใต้ชื่อ บริษัท อยุธยา ยูไนเต็ด (2015) จำกัด และเปลี่ยนชื่อสโมสรเป็น อยุธยา ยูไนเต็ด โดยใช้สนามกีฬาเสนาบดี ตำบลบ้านแพน อำเภอเสนา เป็นสนามเหย้าของสโมสร

สโมสรลงแข่งขันภายใต้ชื่อใหม่อย่างเป็นทางการเป็นนัดแรกเมื่อวันที่ 19 มีนาคม พ.ศ. 2559 ในลีกภูมิภาค ดิวิชัน 2นัดที่บุกไปชนะนครสวรรค์ เอฟซี 1–0 ที่สนามกีฬากลางจังหวัดนครสวรรค์ จากลูกโหม่งของ รุ่งโรจน์ สว่างศรี อดีตกองหลังทีมชาติไทย ทำให้เขาถูกบันทึกว่าเป็นผู้เล่นที่ยิงประตูแรกในลีกให้กับสโมสร โดยเมื่อจบฤดูกาลสโมสรสามารถคว้าอันดับที่ 4 ในลีกภูมิภาค ดิวิชั่น 2 โซนภาคกลางได้สำเร็จ และได้เลื่อนชั้นสู่ไทยลีก 3

รวมกับ อยุธยา วอริเออร์
หลังจบฤดูกาล 2559 แม้สโมสรจะได้เลื่อนชั้นขึ้นไปแข่งขันในไทยลีก 3 แต่ก็ต้องประสบปัญหาในการยื่นขอใบอนุญาตสโมสรฟุตบอล (Club Licensing) อันเป็นเงื่อนไขสำคัญในการที่ลงแข่งขัน ประกอบกับทาง สโมสรฟุตบอลอยุธยา วอริเออร์ ที่ได้เลื่อนชั้นขึ้นมาเล่นในไทยลีก 3 เช่นเดียวกัน ต้องส่งคืนสิทธิในการลงแข่งขันคืนให้กับ สโมสรฟุตบอลจังหวัดพิจิตร ทั้งสองสโมสรจึงร่วมมือกัน โดยใช้สิทธิของ อยุธยา ยูไนเต็ด 

การร่วมมือกันของทั้งสองสโมสร ทำให้มีประธานสโมสร 2 คน โดยมี นิรันดร์ วนิชวรพงษ์ ประธานสโมสรคนเดิมเจ้าของสิทธิ และ อดิศักดิ์ พันธ์เจริญวรกุล ประธานคนใหม่ ซึ่งเป็นอดีตประธานสโมสรของ อยุธยา วอริเออร์ โดยมีการเปลี่ยนโลโก้สโมสรรวมถึงสนามเหย้าแห่งใหม่ โดยย้ายสนามเหย้าจากเดิมที่ใช้สนามกีฬาเสนาบดี อำเภอเสนา มาเป็นสนามกีฬาจังหวัดพระนครศรีอยุธยา อำเภอพระนครศรีอยุธยา

ไทยลีก 3 
 ฤดูกาล 2559
 ฤดูกาล 2560
 ฤดูกาล 2561

ไทยลีก 2 
 ฤดูกาล 2562
หลังจากพีทีที ระยองในไทยลีกและไทยฮอนด้าในไทยลีก 2 ไม่ส่งทีมเข้าแข่งขันในฤดูกาล 2563 สมาคมฟุตบอลฯ มีมติให้คงจำนวนทีมในไทยลีกและไทยลีก 2 เป็น 16 และ 18 ทีมตามเดิมเพื่อให้จำนวนทีมเหมาะสมและเอื้อต่อลิขสิทธิ์การถ่ายทอดสด ทำให้สุพรรณบุรีที่จบฤดูกาลด้วยอันดับที่ 14 ในไทยลีกยังคงแข่งขันในไทยลีกต่อไป ส่วนราชนาวีที่จบฤดูกาลในอันดับที่ 16 ในไทยลีก 2 ฤดูกาล 2562 ยังคงแข่งขันในไทยลีก 2 เช่นกัน ในขณะที่อุบล ยูไนเต็ดซึ่งเป็นสโมสรที่ดีที่สุดเป็นอันดับสองในกลุ่มตกชั้นนั้นไม่ผ่านคลับไลเซนซิงและถูกปรับตกชั้นไปแข่งขันในไทยลีก 4 ทำให้สิทธิ์การแข่งขันในไทยลีก 2 ฤดูกาล 2563 ตกเป็นของอยุธยา ยูไนเต็ด

 ฤดูกาล 2563–2564​
 ฤดูกาล 2564–2565​

ตราสโมสรและชุดแข่งขัน

ตราสัญลักษณ์ของสโมสรตั้งแต่อดีตถึงปัจจุบัน
ในยุคแรกเริ่มของสโมสรที่ยังแข่งขันฟุตบอลชิงถ้วยพระราชทาน ในชื่อสโมสรฟุตบอลเทศบาลเมืองเสนา (2550–2558) ได้ใช้ตราสัญลักษณ์ของสโมสรเป็นแบบเดียวกับตราสัญลักษณ์ของเทศบาลเมืองเสนา โดยเป็นรูปพระแม่โพสพถือรวงข้าว ล้อมรอบด้วยกรอบสีเขียว เพื่อสื่อถึงการเป็นแหล่งเกษตรกรรมที่มีความอุดมสมบูรณ์ของอำเภอเสนา

ต่อมาภายหลังจากที่สโมสรได้เลื่อนชั้นเข้ามาแข่งขันในลีกอาชีพและเปลี่ยนชื่อสโมสรเป็นอยุธยา ยูไนเต็ด ในปี 2559 สโมสรได้เปลี่ยนไปใช้ตราสัญลักษณ์เป็นรูปเรือด่วน เพื่อสื่อถึงการท่องเที่ยวและการเดินทางบนแม่น้ำเจ้าพระยาผ่านทางเรือโดยสาร อันแสดงถึงความเป็นแหล่งท่องเที่ยวของจังหวัดพระนครศรีอยุธยา และใช้สีฟ้าเป็นสีของชุดทีมเหย้า

ในฤดูกาล 2560 สโมสรได้ควบรวมสโมสรฟุตบอลอยุธยา วอริเออร์ ไว้ด้วยกันและเปลี่ยนตราสัญลักษณ์ของสโมสรให้เป็นแบบที่ใช้อยู่ในปัจจุบัน โดยตราสโมสรที่ใช้ในปัจจุบันนี้อาศัยเค้าโครงมาจากตราสัญลักษณ์ของสโมสรอยุธยา วอริเออร์ ที่เป็นรูปทหารของอาณาจักรอยุธยากำลังใช้ดาบ สื่อถึงความเป็นนักสู้เช่นทหารในสมัยกรุงศรีอยุธยา และเปลี่ยนสีชุดเหย้าจากสีฟ้ามาเป็นสีน้ำเงิน

ชุดแข่งที่ใช้และผู้สนับสนุน

ผู้เล่น

ผู้เล่นชุดปัจจุบัน

ผู้เล่นที่ถูกยืมตัว

บุคคลากร

ผู้บริหาร

ทำเนียบผู้ฝึกสอน
 ช่องสถิติผลการแข่งขันนับตั้งแต่ปี พ.ศ. 2559 ไม่รวมผลการแข่งขันในยุคฟุตบอลชิงถ้วยพระราชทาน

ทำเนียบกัปตันทีม
 ตั้งแต่ฤดูกาล 2559 ไม่รวมยุคฟุตบอลถ้วยพระราชทาน

สถิติ

สถิติเกี่ยวกับผลการแข่งขัน
 การแข่งขันอย่างเป็นทางการนัดแรก
 เทศบาลเมืองเสนา 1–1 สมาคมศิษย์เก่าวิสุทธรังษี (ฟุตบอลชิงถ้วยพระราชทานประเภท ค. ประจำปี 2550/51, กุมภาพันธ์ พ.ศ. 2551)
 อันดับในลีกที่ดีที่สุดของสโมสร
 อันดับ 9,  ไทยลีก 2 ฤดูกาล 2563–64 
 ผลงานดีที่สุดในไทยลีกคัพ
 เข้าถึงรอบ 16 ทีมสุดท้าย : 2565–66
 ผลงานดีที่สุดในเอฟเอคัพ
 เข้าถึงรอบ 32 ทีมสุดท้าย : ช้าง เอฟเอคัพ 2560, ช้าง เอฟเอคัพ 2565–66
 ผลงานดีที่สุดในฟุตบอลถ้วยพระราชทาน
 รอบรองชนะเลิศ : ฟุตบอลชิงถ้วยพระราชทานประเภท ข. ประจำปี 2558 (เลื่อนชั้นสู่ลีกอาชีพ)
 ชนะขาดลอยมากที่สุดเมื่อรวมทุกรายการ
 เทศบาลเมืองเสนา 9–0 รร.ภูมินทรวิทยา (ฟุตบอลชิงถ้วยพระราชทานประเภท ค. ประจำปี 2551/52, 9 มกราคม พ.ศ. 2552 สนามกีฬาบางกอกกล๊าส จังหวัดปทุมธานี)
 ชนะขาดลอยมากที่สุดเมื่อนับเฉพาะในลีก
 สิงห์บุรี บางระจัน 1–5 อยุธยา ยูไนเต็ด (ไทยลีก 3, 25 กุมภาพันธ์ พ.ศ. 2560)
 อุบลราชธานี เอฟซี 0–4 อยุธยา ยูไนเต็ด (ไทยลีก 3, 17 มีนาคม พ.ศ. 2561)
 อยุธยา ยูไนเต็ด 4–0 อยุธยา เอฟซี (ไทยลีก 3, 1 เมษายน พ.ศ. 2561)
 อยุธยา ยูไนเต็ด 4–0 เมืองกาญจน์ ยูไนเต็ด (ไทยลีก 3, 5 สิงหาคม พ.ศ. 2561)
 อยุธยา ยูไนเต็ด 4–0 ราชนาวี (ไทยลีก 2, 13 ตุลาคม พ.ศ. 2564)
 แพ้ขาดลอยมากที่สุด
 อยุธยา ยูไนเต็ด 0–6 โปลิศ เทโร (ไทยลีก 2 ฤดูกาล 2562, 23 กุมภาพันธ์ พ.ศ. 2562 สนามกีฬาจังหวัดพระนครศรีอยุธยา)
 ไม่แพ้ทีมใดติดต่อกันนานที่สุด
 10 นัด (ตั้งแต่ 27 กันยายน 2563 – 26 ธันวาคม 2563) 
 ชนะติดต่อกันมากที่สุด
 5 นัด (ตั้งแต่ 13 พฤษภาคม 2560 – 7 กรกฎาคม 2560 : ลีก 4 นัด , เอฟเอคัพ 1 นัด)
 5 นัด (ตั้งแต่ 14 ตุลาคม 2565 – 6 พฤศจิกายน 2565 : ลีก 4 นัด , เอฟเอคัพ 1 นัด)
 ไม่ชนะทีมใดติดต่อกันนานที่สุด
 14  นัด (ตั้งแต่ 15 พฤษภาคม 2562 – 11 สิงหาคม 2562)
 แพ้ติดต่อกันมากที่สุด
 5 นัด (ตั้งแต่ 10 มีนาคม 2564 – 24 มีนาคม 2564 : ในลีกทั้ง 5 นัด)

สถิติเกี่ยวกับผู้เล่น
 ผู้เล่นที่ทำประตูได้มากที่สุดเมื่อรวมทุกรายการ
 นาซีเมงตู ดุช ซังตุช เนตู อุชวัลดู  (21 ประตู, ระหว่างฤดูกาล 2561–2562)
 ผู้เล่นที่ทำประตูได้มากที่สุดเมื่อนับเฉพาะในฟุตบอลลีก
 นาซีเมงตู ดุช ซังตุช เนตู อุชวัลดู  (20 ประตู, ระหว่างฤดูกาล 2561–2562)
 ยู บย็อง-ซู  (20 ประตู, ระหว่างฤดูกาล 2563)
 ผู้เล่นที่ทำประตูได้มากที่สุดในรายการไทยลีกคัพ
 เคนดัลล์ มัวริซ แจ็กดีโอซิงห์ (4 ประตู, ระหว่างฤดูกาล 2560)
 ผู้เล่นที่ทำประตูได้มากที่สุดในไทยเอฟเอคัพ
 ดนุสรณ์ วิจิตรปัญญา (5 ประตู, ฤดูกาล 2565–66)
 ผู้เล่นที่ทำประตูได้มากที่สุดในหนึ่งนัดเมื่อรวมทุกรายการ
 เคนดัลล์ มัวริซ แจ็กดีโอซิงห์ : 3 ประตู ( โตโยต้า ลีกคัพ 2560 )
 นาซีเมงตู ดุช ซังตุช เนตู อุชวัลดู : 3 ประตู (ไทยลีก 3 ฤดูกาล 2561)
 อานนท์ บุษผา​ : 3 ประตู (โตโยต้า ลีกคัพ 2562)
 ยู บย็อง-ซู : 3 ประตู (ไทยลีก 2 ฤดูกาล 2563–64)​
 ฟีลีปี วัลเลซ ดู นาซีเมงตู: 3 ประตู ( ไทยลีก 2 ฤดูกาล 2564–65, 10 กันยายน พ.ศ. 2564 v. ชัยนาท ฮอร์นบิล)
 ฌูแซ นีลซง ดุช ซังตุช ซิลวา: 3 ประตู ( ไทยลีก 2 ฤดูกาล 2565–66, 10 กันยายน พ.ศ. 2565 v. อุดรธานี เอฟซี)
 ดนุสรณ์ วิจิตรปัญญา: 3 ประตู ( ช้าง เอฟเอคัพ 2565–66, 5 ตุลาคม พ.ศ. 2565 v. วิทยาลัยนครราชสีมา)
 ผู้เล่นที่ทำประตูได้มากที่สุดในหนึ่งนัดเมื่อนับเฉพาะในฟุตบอลลีก
 นาซีเมงตู ดุช ซังตุช เนตู อุชวัลดู : 3 ประตู ( ไทยลีก 3, 5 สิงหาคม พ.ศ. 2561 v. เมืองกาญจน์ ยูไนเต็ด)
 ยู บย็อง-ซู : 3 ประตู ( ไทยลีก 2, 27 กุมภาพันธ์ พ.ศ. 2564 v. ไทยยูเนี่ยน สมุทรสาคร)
 ฟีลีปี วัลเลซ ดู นาซีเม็งตู: 3 ประตู ( ไทยลีก 2, 10 กันยายน พ.ศ. 2564 v. ชัยนาท ฮอร์นบิล)
 ฌูแซ นีลซง ดุช ซังตุช ซิลวา: 3 ประตู ( ไทยลีก 2 ฤดูกาล 2565–66, 10 กันยายน พ.ศ. 2565 v. อุดรธานี เอฟซี)
 ผู้เล่นคนแรกที่ทำประตูได้ในฟุตบอลลีก
 รุ่งโรจน์ สว่างศรี (19 มีนาคม พ.ศ. 2559)
 ผู้เล่นคนแรกที่ทำประตูได้ในไทยลีกคัพ
 สามารถ โพธิ์มี (23 มีนาคม พ.ศ. 2559 v. สระบุรี ทีอาร์ยู)
 ผู้เล่นคนแรกที่ทำประตูได้ในเอฟเอคัพ
 เคนดัลล์ มัวริซ แจ็กดีโอซิงห์ (21 มิถุนายน พ.ศ. 2560 v ชลบุรี เอฟซี)
 ผู้เล่นที่อายุมากที่สุดที่ได้ลงสนามในฟุตบอลลีก
 โช ซ็อง-ฮวาน : 38 ปี 11 เดือน 22 วัน (31 มีนาคม 2564 พบ ราชนาวี, ไทยลีก 2 ฤดูกาล 2563–64)
 ผู้เล่นที่อายุน้อยที่สุดที่ได้ลงสนามในฟุตบอลลีก
 ภคพล บุญช่วย : 17 ปี 191 วัน (27 กุมภาพันธ์ 2564 พบ ไทยยูเนียน สมุทรสาคร, ไทยลีก 2 ฤดูกาล 2563–64)
 ผู้เล่นที่อายุมากที่สุดที่ทำประตูได้ในฟุตบอลลีก
 อัง​แดร ลูอิช เลย์ชี : 37 ปี 8 เดือน 2 วัน (21 ตุลาคม 2566 พบ ลำปาง เอฟซี, ไทยลีก 2 ฤดูกาล 2566–67)
 ผู้เล่นที่อายุน้อยที่สุดที่ทำประตูได้ในฟุตบอลลีก
 จิรวัฒน์ ทองแสงพราว​ : 18 ปี 8 เดือน 25 วัน (25 กุมภาพันธ์ 2560 พบ สิงห์บุรี บางระจัน, ไทยลีก 2 ฤดูกาล 2560)
 ลงสนามให้สโมสรมากที่สุดเมื่อรวมทุกรายการ
 สิทธิชัย ไตรศิลป์ (77 นัด 4 ประตู)

 ผู้เล่นที่ได้รับใบแดงเป็นคนแรกของสโมสร
 กฤตนันท์ จำเริญใหญ่ (สพล.สมุทรสาคร 2–0 เทศบาลเมืองเสนา , 25 เมษายน พ.ศ. 2558 ,ฟุตบอลชิงถ้วยพระราชทานประเภท ข.)
 ผู้เล่นที่ได้รับใบแดงเป็นคนแรกในฟุตบอลลีก
 สามารถ โพธิ์มี (1 พฤษภาคม พ.ศ. 2559, สระบุรี ทีอาร์ยู 1–0 อยุธยา ยูไนเต็ด, เอไอเอสลีก ดิวิชั่น 2 ฤดูกาล 2559)

ผู้ชม 
 ยอดผู้ชมในสนามเหย้ามากที่สุดในการแข่งขันอย่างเป็นทางการ
 4,896 คน (อยุธยา ยูไนเต็ด 1–0 นรา ยูไนเต็ด, 16 กันยายน พ.ศ. 2561 ,ไทยลีก 3 รอบเพลย์ออฟ, สนามกีฬาจังหวัดพระนครศรีอยุธยา)
 ยอดผู้ชมในสนามเหย้ามากที่สุดเมื่อรวมการแข่งขันอย่างไม่เป็นทางการ
 7,848 คน (อยุธยา ยูไนเต็ด 1–2 บุรีรัมย์ ยูไนเต็ด, 5 กุมภาพันธ์ พ.ศ. 2562 ,นัดกระชับมิตร, สนามกีฬาจังหวัดพระนครศรีอยุธยา)

ผู้ทำประตูสูงสุดของสโมสร
 สถิตินับถึง​ 29 ต.ค. 66 แถบสีฟ้าหมายถึงปัจจุบันยังคงเล่นให้กับสโมสร(ตัวเลขในวงเล็บคือจำนวนนัดที่ลงสนาม)

ผู้เล่นที่ลงสนามให้สโมสรมากที่สุด
 สถิตินับถึง​ 29 ตุลาคม พ.ศ. 2566 แถบสีฟ้าหมายถึงปัจจุบันยังคงเล่นให้กับสโมสร (ตัวเลขในวงเล็บคือจำนวนประตูที่ยิงได้)

ตารางคะแนนฤดูกาล 2566–2567

ผลงานของสโมสรในแต่ละฤดูกาล

ผู้ทำประตูสูงสุดประจำฤดูกาล

อ้างอิง

แหล่งข้อมูลอื่น 
 

อยุธยา
สโมสรฟุตบอลอยุธยา ยูไนเต็ด
อยุธยา